[{"text_idx": "#000007", "text": "Yn unol a\u0302 ffocws yr ysgol gyfan ar les, dysgu yn yr awyr agored a bioamrywiaeth, cafodd ystafell ddosbarth awyr agored a gardd eu creu ar ran o cae CA2. Tyfodd y Cyfnod Sylfaen lawer o flodau a chnydau; gan brofi lysiau newydd hefyd."}, {"text_idx": "#000009", "text": "Arweiniodd Mrs Currums a disgyblion CA2 y prosiect. Cafwyd grant gan The Edina Trust a chefnogaeth Ymddiriedolaeth Natur Gogledd Cymru. Cefnogodd athrawon eraill, er enghraifft wrth greu pwll ta\u0302n gyda phlant iau. Cafodd helyg eu cynaeafu o erddi\u2019r Cyfnod Sylfaen gyda\u2019r plant ifancach. Cafodd yr helyg eu defnyddio i greu bwa helyg yng ngardd CA2. Roedd llawer o blant CA2 wedi cymryd rhan yn yr holl broses o ddylunio a fesur i balu, creu, plannu a sefydlu\u2019r ystafell ddosbarth a\u2019r ardd."}, {"text_idx": "#000011", "text": "Ar o\u0302l yr adolygiad amgylcheddol diwethaf a ac ymgynghoriadau gyda\u2019r disgyblion, daeth yn amlwg bod plant yr adran iau yn gweld eisiau ardal ardd y cyfnod sylfaen ac roedden nhw eisiau rhywbeth tebyg i\u2019w hadran nhw. Penderfynwyd ychwanegu ystafell ddosbarth allan o gylch boncyffion a gardd CA2 i\u2019n cynllun gweithredu."}, {"text_idx": "#000013", "text": "Cafodd rhai o\u2019r llysiau ( o erddi\u2019r cyfnod sylfaen a CA2) eu bwyta yn yr ysgol ac roedd y rhai dros ben eu gwerthu. Defnyddiodd yr elw i brynu offer i ystafell ddosbarth awyr agored CA2. Mae\u2019r ardd a\u2019r ystafell ddosbarth ar agor i holl blant CA2. Mae bioamrywiaeth wedi cynyddu \u2013 roedd y plant wedi plannu helyg, blodau lluosflwydd, llysiau a gwnaethon nhw greu gwesty trychfilod. Mae\u2019r plant wedi gwneud arolygon syml ac yn eu monitro. Mae lles wedi gynyddu ac mae diwrnodau\u2019r ystafell ddosbarth awyr agored yn uchafbwynt yr wythnos i ddisgyblion CA2 gydag ymddygiad heriol ac mae\u2019r disgyblion gallu is yn ffynnu wrth wneud tasgau yn yr awyr agored."}, {"text_idx": "#000015", "text": "Cawsom ddiwrnod dathlu ar ddiwedd y flwyddyn ysgol a gwahoddwyd yr holl ddisgyblion i ymweld a dathlu gyda\u2019i gilydd. Mae mwy o helyg wedi\u2019u torri i\u2019w defnyddio yn y dyfodol, rydym wedi adeiladu twnnel polythen ac yn bwriadu tyfu llysiau drwy\u2019r flwyddyn yno a phlannu llysiau\u2019r gaeaf y tu allan."}, {"text_idx": "#000016", "text": "Mae\u2019r ystafell ddosbarth awyr agored wedi bod yn gaffaeliad enfawr i CA2. Unrhyw beth yr ydym yn dysgu y tu fewn yn gallu cael ei ddysgu yn yr awyr agored ac yn aml mewn ffyrdd sy\u2019n fwy pleserus. Mae\u2019r plant wedi dysgu i ddatrys problemau, gwneud penderfyniadau, dysgu ar strwythurau a chysyniadau rhif. Maen nhw\u2019n meddwl am y byd naturiol ac yn defnyddio\u2019u dychymyg mwy yn yr awyr agored. Mae eu dysgu wedi cael ei gyfoethogi gan yr ardal allanol."}, {"text_idx": "#000018", "text": "Rwy\u2019n meddwl bod yr ystafell ddosbarth awyr agored yn anhygoel ac yn hwyl. Rydyn ni\u2019n gwneud llawer o blannu a thyfu blodau. Roedd yn hwyl pan plannon ni datws a\u2019u gwerthu hefyd. Roeddwn i\u2019n dwlu ar yr ystafell ddosbarth awyr agored achos roedd Mrs Currums wedi\u2019i wneud hi\u2019n hwyl bob tro."}, {"text_idx": "#000020", "text": "Darganfod sut mae ysgolion yn eich ardal yn gwneud ar y rhaglen Eco-Sgolion."}]